Lõuna-Korea luureagentuur teavitas konservatiivse valitsuserakonna ametnikke, et Põhja-Korea liider Kim Jon-un on andnud hiljuti korralduse valmistuda rünnakuteks Lõuna-Korea vastu.
Tegemist on viimase märgiga kasvanud pingetest Korea poolsaarel pärast Pyongyangi hiljutisi tuuma- ja raketikatsetusi.
Üks Saenuri partei liige, kes osales neljapäeval suletud istungil riiklikus julgeolekuteenistuses, märkis, et Kimi julgeolekuagentuur on alustanud aktiivselt koondama võimekusi küber- ja muudeks rünnakuteks Lõuna-Korea vastu.
Sellele, mis salastatud Põhja-Koreas tegelikult aset leiab, on siiski raske sõltumatut kinnitust saada.
Saenuri ametiisik keeldus täpsustamast, kas briifingul oli juttu ka sellest, kuidas see informatsioon õnnestus hankida.
Luureagentuuri sõnul võib Põhja-Korea sihikule võtta Pyongyangi-vastased aktivistid, ülejooksikud ja valitsusametnikud.